**REFERAT**

**fra styremøte i Kultiveringsanleggenes forening (KAF)**

**på Radisson SAS hotell, Værnes onsdag 14. oktober 2015 kl 1015 - 1430**

**Tilstede:** Arnt Hovland Munthe, Thomas Weiseth, Frode Laugerud, Daniela Sabine Brakstad, Jan Hageland.

**Sakliste:**

1. **Orientering / status**
2. **Helsetjenesten: Status og fremtidig organisering**
3. **Konsekvenser av nytt samarbeidsopplegg med VI**
4. **Avtaler med Patogen**
5. **Ansvar for det faglige opplegget / programmene på årsmøtene**
6. **Utvidet ansvar for KAF – organisering av sekretariatsfunksjonen m.m. og kostnader i forbindelse med dette. Konsekvenser for kontingenten? Er det behov for årsmøte / fagmøte hvert år.**
7. **KAF og fellesoppgaver / samfunnskontakt: Ref MD, VI, Mattilsynet og andre offentlige instanser. Foravtale med Skretting AS.**
8. **KAF sin legitimitet og posisjon som medlemsorganisasjon. Blir den forandret som en følge av de aktuelle endringene.**
9. **Kultiveringsmøtet 2016.**
10. **Orientering / status.**

Jan har sendt ut kontingentkrav til medlemmene i h.h.t. vedtaket på årsmøtet.

1. **Helsetjenesten: Status og fremtidig organisering.**

Slik saken står har ikke anleggene lenger noen avtale med Helsetjenesten/VI. Heretter må anleggene kjøpe tjenester etter behov og betale direkte for de tjenester som ytes. For å komme ut av denne avtalen har VI og KAF blitt enig om at det skal betales en engangssum på kr 200 000,- + mva. KAF har tatt på seg å kreve inn disse pengene fordelt etter antall besøk i hvert enkelt anlegg. VI har oversendt ei liste over hvilke anlegg som er medlemmer i Helsetjenesten og hvor mange besøk hvert enkelt anlegg har. Jan har sendt fakturaer til de aktuelle anleggene på dette grunnlaget.

1. **Konsekvenser av nytt samarbeidsopplegg med VI.**

VI har vært flinke til å tale kultiveringsanleggenes sak i forbindelse med direktiver m.v. som kommer bl.a. fra EU. Dette kan en ikke forvente vil fortsette når avtalen om Helsetjenesten ikke lenger gjelder.

VI søker kontakt med MD for å ta opp Helsekontrollen i forhold til KAF. Det er stadig en del telefoniske henvendelser som er vanskelig å få fakturert. Kanskje MD kunne yte et engangsbeløp til dekning av slike henvendelser.

1. **Avtale med Patogen**

Veterinærene bestiller nå materiell direkte fra Patogen for prøvetaking i forbindelse med styrking av laks. Kan KAF som organisasjon få en avtale med patogen for gunstig kjøp av slik materiell? Spørsmålet henger i luften og kan undersøkes nærmere.

1. **Ansvar for det faglige opplegget / programmene på årsmøtene.**

**Er det behov for årsmøte / fagmøte hvert år.**

I det siste har Helsetjenesten og KAF vært ansvarlig for det faglige opplegget og programmene på årsmøtene annet hvert år. Når Helsetjenesten i den form den har vært, nå blir oppløst er det lite trolig at VI vil ta ansvar for disse møtene.

Det var stor enighet i styret om at møtene må fortsette hvert år. Dette er en god arena for å kunne følge med i det som foregår på fagfeltet, både av forskning og praktiske nyvinninger.

1. **Utvidet ansvar for KAF – organisering av sekretariatsfunksjonen m.m. og kostnader i forbindelse med dette. Konsekvenser for kontingenten?**

Et utvidet ansvar for KAF vil kunne føre til større belastning på sekretariatsfunksjonen. I dag leier KAF sekretariatshjelp av FOSA på timebasis, med Jan som praktisk utøver.

Dersom arbeidet i styret blir mer omfattende vil det være naturlig at styremedlemmene får en møtegodtgjørelse og at ledervervet blir godtgjort.

Årsmøtet må ta stilling til hvor stor aktivitet som er ønskelig og sette kontingenten ut fra dette.

1. **KAF og fellesoppgaver / samfunnskontakt: Ref MD, VI, Mattilsynet og andre offentlige instanser. Foravtale med Skretting AS.**

KAF bør ha god kontakt med Miljødirektoratet, Veterinærinstituttet, Mattilsynet og andre offentlige instanser. Foravtalen med Skretting bør fortsette.

Samarbeidsorganisasjonene inviteres til årsmøtene.

1. **KAF sin legitimitet og posisjon som medlemsorganisasjon. Blir den forandret som en følge av de aktuelle endringene.**

KAF sin legitimitet og posisjon son medlemsorganisasjon blir heller styrket enn svekket med de endringer som er på gang. Dette forutsetter et aktivt styre.

1. **Kultiveringsmøtet 2016.**

Det er etter hvert mange som trenger å fornye fiskevelferdskurset og tanken var å avholde et oppfølgingskurs i forbindelse med årsmøtet. VI gikk ut med et tilbud til en stiv pris i sommer. Det kom ingen respons på dette.

Styret vil undersøke med andre som kan tilby slik kurs.

Av andre temaer som er aktuelle for årsmøtet nevnes:

- Smoltpro. Svensk storprosjekt på smolt.

- Live oksygenmåling under transport

- Lysregime i produksjonshallen

- Marin helse – karmiljø. Per Anton Sæter

Styret sikter seg inn på å avvikle årsmøtet 15. – 17. mars i Trondheimsområdet.

Alternative dager er 8.-10. mars. Thomas Weiset undersøker med hotell

**Møtet slutt 1430**